Прецесия
Прецесията е постепенната промяна в насочеността на оста на въртене на Земята. Оста на въртене описва конус, завършващ пълната обиколка на кръга за 26 000 години. Ако някога сте въртели пумпал, клатещото се движение на дръжката, докато се върти пумпалът, е прецесия.
Тъй като насочеността на оста на въртене на Земята се променя, също се променя и позицията на небесните полюси.
Причината за прецесията на Земята е сложна. Земята не е идеална сфера, тя е малко сплескана, което означава, че големият кръг на екватора е по-дълъг от меридианния голям кръг, който преминава през полюсите. Освен това Луната и Слънцето лежат извън екваториалната равнина на Земята. Като в резултат гравитационното привличане на Луната и Слънцето върху сплесканата Земя предизвиква лек въртящ момент в допълнение към линейната сила. Този въртящ момент върху въртящото се тяло на Земята води до прецесионното движение.
Упражнение:
Прецесията се вижда най-лесно чрез наблюдение на небесния полюс. За да намерите полюса, първо превключете на екваториални координати в прозореца Конфигуриране - и след това задръжте натиснат клавиша със стрелка нагоре, докато спре превъртането. Деклинацията, показана в центъра на информационния панел, трябва да бъде +90 градуса и ярката Полярна звезда трябва да е почти в центъра на екрана. Опитайте да завъртите леко наляво и надясно небесната сфера с клавишите със стрелки. Забележете, че небето изглежда се върти около полюса.
Сега ще демонстрираме прецесията, като променим датата много далеч напред и тогава ще видим, че позицията на небесния полюс вече не е близо до Полярната звезда. Отворете прозореца Задаване на време (S) и задайте датата на 8000 година (в момента не може да обработва дати, които са по-далечни от тази, но тази дата е достатъчна за нашите цели). Забележете, че дисплеят на небето сега е центриран в точка между съзвездията Лебед и Цефей. Уверете се, че това всъщност е полюсът, като завъртите небесната сфера наляво и надясно: небето се върти около тази точка. През 8000 г. северният небесен полюс вече няма да бъде близо до Полярната звезда.